CELEX: 31995D0410
Language: hr
Date: 1995-06-22 00:00:00
Title: 95/410/EZ: Odluka Vijeća od 22. lipnja 1995. o utvrđivanju pravila za mikrobiološko ispitivanje uzorkovanjem u proizvodnom pogonu podrijetla peradi za klanje namijenjene za Finsku i Švedsku

03/Sv. 013
            
            
               HR
            
            
               Službeni list Europske unije
            
            
               182
            
         31995D0410
   
               L 243/25
            
            
               SLUŽBENI LIST EUROPSKE UNIJE
            
            
               22.06.1995.
            
         
      ODLUKA VIJEĆA
   
   od 22. lipnja 1995.
   o utvrđivanju pravila za mikrobiološko ispitivanje uzorkovanjem u proizvodnom pogonu podrijetla peradi za klanje namijenjene za Finsku i Švedsku
   (95/410/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/539/EEZ od 15. listopada 1990. o uvjetima zdravlja životinja kojima se uređuje trgovina unutar Zajednice i uvoz iz trećih zemalja peradi i jaja za valenje (1), a posebno njezin članak 10.b stavak 1.,
   budući da je Komisija odobrila operativne programe koje su predložile Finska i Švedska s obzirom na suzbijanje salmonele; budući da spomenuti programi obuhvaćaju posebne mjere za perad za klanje;
   budući da provedba mikrobioloških ispitivanja od strane proizvodnog pogona predstavlja jedno od dodatnih jamstava koja treba pružiti Finskoj i Švedskoj i osigurava jamstva istovrijedna onima dobivenim sukladno finskim i švedskim operativnim programima koji su priznati odgovarajućim odlukama Komisije;
   budući da Finska i Švedska moraju na pošiljke peradi za klanje iz trećih zemalja primijeniti uvozne zahtjeve koji su strogi barem koliko i oni propisani ovom Odlukom;
   budući da pravila za mikrobiološko ispitivanje uzorkovanjem treba propisati određivanjem metode uzorkovanja, broja uzoraka koje treba uzeti i mikrobiološkom metodom za ispitivanje uzoraka;
   budući da je, u pogledu opsega ispitivanja i metoda koje se koriste, potrebno se pozvati na mišljenje Znanstvenog veterinarskog odbora u njegovom izvješću od 10. lipnja 1994.;
   budući da mikrobiološka ispitivanja ne treba zahtijevati za perad za klanje iz proizvodnog pogona koji podliježe programu koji je priznat kao istovrijedan onome koji provode Finska ili Švedska;
   budući da sukladno članku 10.b stavku 2. Direktive 90/539/EEZ, odredbe ove Odluke moraju uzeti u obzir operativne programe koje su donijele i provele Finska i Švedska,
   DONIJELO JE OVU ODLUKU:
   Članak 1.
   Sukladno članku 10.b Direktive 90/539/EEZ, pošiljke peradi za klanje namijenjene Finskoj i Švedskoj podliježu pravilima propisanim u člancima 2. i 3.
   Članak 2.
   Mikrobiološko ispitivanje na salmonelu, propisano u članku 10.b Direktive 90/539/EEZ, obavlja se kako je propisano u Prilogu A.
   Članak 3.
   1.   Perad za klanje koja se upućuje u Finsku i Švedsku prati certifikat prikazan u Prilogu B.
   2.   Certifikat iz stavka 1. može:
   
               —
            
            
               ili biti popraćena obrascem 5 certifikata iz Priloga IV. Direktivi 90/539/EEZ,
            
         
               —
            
            
               ili biti sastavnim dijelom potvrde iz prve alineje.
            
         Članak 4.
   Vijeće, djelujući na prijedlog Komisije sastavljen u svjetlu izvješća sastavljenog na temelju rezultata operativnih programa koje su provele Finska i Švedska i iskustva stečenog u primjeni ove Odluke, preispituje ovu Odluku do 1. srpnja 1998.
   Članak 5.
   Ova Odluka se primjenjuje od 1. srpnja 1995.
   Članak 6.
   Ova je Odluka upućena državama članicama.
   
      Sastavljeno u Bruxellesu 22. lipnja 1995.
      
         
            Za Vijeće
         
         
            Predsjednik
         
         Ph. VASSEUR
         
      
   
   
      (1)  SL L 303, 31.10.1990., str. 6. Direktiva kako je zadnje izmijenjena Odlukom 95/1/EZ, Euratom, EZUČ (SL L 1, 1.1.1995., str. 1.).
   PRILOG A
   1.   Metoda uzorkovanja
   
   Uzorak se mora uzeti iz jata najviše 14 dana prije klanja. Uzorci moraju sadržavati skupne uzorke izmeta koje čini više uzoraka svježeg izmeta od kojih svaki ima masu od najmanje 1 g, uzetih nasumce na više mjesta u objektu u kojem se drže ptice ili, ako ptice imaju slobodan pristup u više od jednog objekta na određenom imanju, iz svake skupine objekata na imanju na kojem se drže ptice.
   2.   Broj uzoraka
   
   Broj mjesta iz kojih se uzimaju odvojeni uzorci izmeta ili otpada za dobivanje skupnog uzorka je sljedeći:
   
               
                  Broj ptica koje se drže u objektu
               
            
            
               
                  Broj uzoraka izmeta uzetih iz zgrade ili skupine zgrada na imanju
               
            
         
               1 – 24
            
            
               Broj jednak broju jedinica, najviše 20
            
         
               25 – 29
            
            
               20
            
         
               30 – 39
            
            
               25
            
         
               40 – 49
            
            
               30
            
         
               50 – 59
            
            
               35
            
         
               60 – 89
            
            
               40
            
         
               90 – 199
            
            
               50
            
         
               200 – 499
            
            
               55
            
         
               500 ili više
            
            
               60
            
         3.   Mikrobiološka metoda za ispitivanje uzoraka
   
   Mikrobiološko ispitivanje uzoraka na salmonelu se mora obaviti prema standardnoj metodi Međunarodne organizacije za standardizaciju, ISO 6579:1993. Međutim, metode koje pružaju istovrijedna jamstva Vijeće može odobravati na pojedinačnoj osnovi, postupajući po prijedlogu Komisije.
   PRILOG B